《画云海图送于文远还新安文远时与景瞻京兆通谱以子恕奉祠而归》
明代·张宁

百年文武自高门，散合无凭世系存。徽国衣冠遗旧范，吴山祠墓见云孙。

星辰拱极元同象，江汉朝宗会有源。咫尺蓬莱人未见，高丘远海漫劳魂。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。